google/wiki40b huggingface dataset:
Myscelia

Utseende

Ganske store (vingespenn 60-80 millimeter) sommerfugler med litt flikete vinger. Oversiden er mer eller mindre skinnende blå med hvite eller lysblå flekker og bånd. Blåfargen er en strukturfarge og varierer med vinkelen man betrakter den i. Undersiden er kamuflasjefarget, grå eller brunaktig, forvingen med lyse flekker. Larvene er grønne og piggete.

Levevis

Biblidinae er tropiske skogsinsekter som lever i regnskog. Larvene lever på planter i vortemelkfamilien (Euphorbiaceae), særlig slekten Adelia og Dalechampia.

Utbredelse

Slekten er utbredt i varme områder av Amerika fra Texas og sørover.
Maria Teresa av Luxembourg

Bakgrunn

Maria Teresa er født på Cuba i en familie med spansk bakgrunn. Familien forlot Cuba etter revolusjonen i 1959 og bosatte seg i først i New York, deretter i Santander og til slutt i Genève. Hun fikk sveitsisk statsborgerskap. Maria Teresa har utdannelse i statsvitenskap fra Universitetet i Genève, der hun også møtte sin kommende ektemake.

Utmerkelser

Maria Teresa er innehaver av storkors av St. Olavs Orden og er ridder av Elefantordenen.
Tvangssalg

Tvangssalg er salg av et panteobjekt (for eksempel en eiendom) etter krav fra en eller flere kreditorer som har pant i panteobjektet.  Pant kan etableres ved frivillig pantsettelse ved utleggspant eller med hjemmel i lov.
Det kan normalt stiftes pant også i en ideell andel av panteobjektet hvis objektet er eiet av flere i sameie, for eksempel ved utleggspant i en ideell andel av en eiendom hvis en av eierne/hjemmelshaver gjeldsforfølges av en kreditor. Tvangssalg kan også begjæres av en sameier, eksempelvis i bolig dersom sameiet ønskes oppløst og annen sameier nekter å oppløse sameiet. 
Tvangssalg begjæres av pantekreditor når skyldneren har misligholdt gjelden. Det kan også begjæres tvangssalg av en ideell andel. Selv om pantegjeld er misligholdt, er det ikke sikkert at tvangssalget kan gjennomføres etter som foranstående pengeheftelser må inndekkes av salgssummen. Eksempelvis vil 2. prioritets pantekreditor ikke kunne gjennomføre tvangssalget hvis ikke 1. prioritets panthaver får full dekning av sitt pantekrav. 
Begjæring om tvangssalg sendes til rett namsmyndighet.
Binhu

Binhu (kinesisk: 滨湖区; pinyin: Bīnhú Qū) er et bydistrikt som tilhører byprefekturet Wuxi i den kinesiske provinsen Jiangsu.
Det har et areal på 770 km² og teller 780 000 innbyggere (2004).
Binhu distrikt presenterer seg gjerne som Wu-kulturens selveste vugge.
Mimomusonius

Utbredelse

Arten er bare kjent fra Madagaskar.
Dolores (Eastern Samar)

Dolores er en kommune i provinsen Eastern Samar på Filippinene. Under folketellingen i 2010 kom man til et befolkningstall på 37 912 innbyggere.
Gulnebbglente

Taksonomi

I den grad gulnebbglente regnes som en selvstendig art, så blir ssp. aegyptius og parasitus synonymiserte. Fugler sør for Uganda/Kenya tilhører som regel underarten parasitus, men det finnes en overgangssone der begge opptrer. Kanskje finnes også hybrider. I den grad parasitus inkluderes i arten, strekker utbredelsen seg over Egypt, Den sørvestre arabiske halvøy og Afrika sør for Sahara.

Biologi

Gulnebbglente holder til i Afrika. Det finnes to underarter, Milvus aegyptius parasitus, med tilhold hovedsakelig sør for Sahara (inkludert Madagaskar), og Milvus aegyptius aegyptius med tilhold i Egypt, de sørvestlige deler av Den arabiske halvøy og sør mot Afrikas horn.
Den har mye til felles med den svartglenten, der det gule nebbet er en klar forskjell. Gulnebbglentens nebb er ikke gult blant ungfugler, og siden Svartglenten migrer til Afrika om vinteren kan disse forveksles.
Berit Kjøll

Bakgrunn

Kjøll er utdannet høgskolekandidat i reiseliv fra Oppland distriktshøgskole og markedsøkonom fra Norges Markedshøyskole. Hun har videreutdanning innen ledelse (Advanced Management Program) fra INSEAD og Harvard Business School.

Karriere

Kjøll har siden 2011 jobbet som direktør for telekomleverandørselskapet Huawei Norge. Hun har tidligere hatt stillinger som administrerende direktør i Kilroy Travels, Tusenfryd, Flytoget og Steen & Strøm, og hun var fra 2004 til 2008 divisjonsdirektør i Telenor.
Hun har hatt styreverv i blant annet DNB, SAS, Hurtigruten og Oslo universitetssykehus. Som statens representant i Aker Holding-styret hadde Kjøll en sentral rolle i kontroversen rundt salget av fire selskaper fra Kjell Inge Røkke-kontrollerte Aker ASA til Aker Solutions i 2009. Hun kunngjorde 20. mai 2009 at hun ønsket å trekke seg fra styrevervet, og ble erstattet av Else Bugge Fougner tre måneder senere.
Hun var styreleder i Den Norske Turistforening fra 2012 til 2018, og siden 2017 har hun vært styreleder i SJ Norge AS, et datterselskap av det svenske togselskapet SJ AB.
Kjøll ble 26. mai 2019 på idrettstinget valgt som president i Norges idrettsforbund. Det ble to valgomganger. I første valgomgang fikk sittende president Tom Tvedt 14%, Berit Kjøll 40 % og Svein Mollekleiv 44 % av stemmene. I andre valgomgang fikk Kjøll 50,6 % av stemmene, som var to stemmer mer enn Mollekleiv.
Rugby union under Middelhavslekene 1955

Rugby union under Middelhavslekene 1955. Rugby union var en av flere sporter under de andre Middelhavslekene som ble arrangert i Barcelona i Spania i perioden 15. til 25. juli 1955. Det var første gangen rugby union var med på programmet under Middelhavslekene. Det var kun en turnering for menn med tre lag som  deltok, det ble spilt en enkeltserie der alle lagene møttes en gang. Frankrike vant begge sine kamper og vant turneringen.
Kaya Scodelario

Karriere

Scodelario er kjent for sine roller som Effy Stonem i TV-serien Skins og som Teresa i Maze Runner-filmene. Hun hadde også små roller i de kjente filmene Moon (2009) og Clash of the Titans (2010).
Hun hadde en rolle i Pirates of the Caribbean: Dead Men Tell No Tales, som kom i 2017.
Transnistria

Navn

I Transnistria heter landet Pridnestrovie. Trans betyr «over», og Transnistria viser til at landet, fra Moldovas side, ligger over elven Dnestr; Pridnestrovie betyr «ved elven Dnestr». (I Transnistria ville det som er på andre siden av elven være Moldova).

Sovjettiden

Som del av Sovjetunionen var området fra 1924 del av en autonom, moldavisk sovjetrepublikk innen den ukrainske sovjetrepublikk, med en blandet befolkning der ukrainere og moldovere var de to største folkegruppene. I 1940, etter Sovjetunionens annektering av Bessarabia i kjølvannet av Molotov–Ribbentrop-pakten, ble den autonome republikken oppløst og dens seks vestligste distrikter, de distriktene med størst konsentrasjon av moldovere, overført til den nyopprettede moldaviske sovjetrepublikk.

Etter Sovjetunionen

2. september 1990 erklærte Transnistria seg uavhengig fra Moldova, og den påfølgende Transnistriakrigen, der sovjetisk-russiske styrker fra den sovjetiske 14. armé til slutt involverte seg på Transnistrias side, endte med en våpenhvileavtale underskrevet av Russlands president Boris Jeltsin og Moldovas president Mircea Snegur i Moskva 21. juli 1992. Avtalen innebar en innføring av fredsbevarende styrker fra Russland (5 bataljoner), Moldova (3 bataljoner) og Transnistria (2 bataljoner), det ble også opprettet en sikkerhetssone mellom Moldova og Transnistria.
Ifølge en folkeavstemning i 2006 som ble utført av Pridnestrovies regjeringen stemte 97,2 % av befolkningen for å bli en del av Russland. 18. mars 2014 appellerte Transnistria til Statsdumaen for å bli en del av Russland .
Transnistria er i dag en republikk som ikke er anerkjent av noe annet land enn de internasjonalt ikke anerkjente statene Abkhasia og Sør-Ossetia. De har sin egen regjering, parlament, militær, politi og postsystem. De har sin egen grunnlov, nasjonalsang, flagg og våpenskjold. Mye av Moldovas industri lå nettopp i Transnistria, og tapet av denne regionen har rammet Moldova hardt økonomisk.
Hovedstaden er Tiraspol.
Los Angeles County Superior Court

Los Angeles County Superior Court er en førsteinstansdomstol i Los Angeles County i den amerikanske delstaten California. Domstolen har 489 dommere, fastsatt ved lov, samt 5 400 ansatte og et årlig budsjett på 850 millioner dollar. Den har 47 tinghus over hele Los Angeles County, med totalt ca. 600 rettssaler.
Hvert år mottar domstolen 2,7 millioner nye saker, herunder 1,7 millioner trafikkbøter, 500 000 straffesaker, 120 000 familiesaker og 150 000 sivile søksmål. Mer enn 5 500 jurysaker holdes hvert år, med en gjennomsnittlig varighet på syv dager. Mellom 7 000 og 10 000 personer gjør tjeneste som jurymedlem hver dag, og årlig innkalles 3,1 millioner av fylkets innbyggere til jurytjeneste.
Los Angeles County Superior Court ble opprettet i 1879 da California fikk en ny grunnlov som omorganiserte rettsvesenet.
Peder Matthissøn Ofvid

Peder Matthissøn Ofvid (født 1606, død 1684) var en norsk bonde og salmedikter. Ofvid skrev salmer, og gav ut salmesamlinger som Aandens Glæde som kom i 1648. I Norsk Salmebok og Norsk salmebok 2013 er han representert med en salme.
Sun Enterprise

Sun Enterprise, frem til 1998 kalt Ultra Enterprise, var navnet på en rekke UNIX-tjenere som ble produsert av Sun Microsystems fra 1996 til 2001. Disse datamaskinene var basert på 64-biter UltraSPARC mikroprosessorer og beslektet med den samtidige Ultra-serien av arbeidsstasjoner. Liksom Ultra-serien, kjørte de operativsystemet Solaris. Ulike modeller, fra tjenere med en enkelt mikroprosessor til store tjenere med flerprosessering ble produsert.
Modellene ble faset ut til fordel for Sun Fire fra 2001.
Goideliske språk

Goideliske språk (irsk: teangacha Gaelacha; skotsk-gælisk: cànanan Goidhealach; mansk: çhengaghyn Gaelgagh) viser til de to insulær-keltiske språkene, goideliske og brytonisk; det vil si henholdsvis «q-» og «p-språk», i henhold til eldre terminologi. Forskjellene mellom dem ses lettest i ordene for «sønn» og «fem» (5). På det goideliske (q-språk), skotsk gælisk, heter «sønn» mac (tidligere maq), og «fem» heter coíg. På det brythoniske (p-språk), bretonsk heter «sønn» map, mens «fem» heter pemp.
Man anser q-formen for den mest bevarende i forhold til det opprinnelige felleskeltiske urspråk (formen stemmer med italiske språk som latin), mens p-formen har gjennomgått en mer omfattende utvikling.
Goideliske språk har historisk sett utgjort en dialektkontinuum som strekker seg fra Irland via Man i Irskesjøen og til Skottland. Det er tre moderne goideliske språk: irsk (Gaeilge), skotsk-gælisk (Gàidhlig) og mansk (Gaelg). Sistnevnte døde ut på 1900-tallet, men har siden blitt gjeninnført og videreført til en viss grad, blant annet med mansktalende barnehager.
Goidelisk var en gang begrenset til Irland, og muligens til vestkysten av Skottland. Middelalderens gæliske litteratur forteller oss at kongeriket Dál Riata ble opprettet i vestlige Skottland i løpet av 500-tallet e.Kr. Den tradisjonelle oppfatningen er at Dál Riata ble grunnlagt av innvandrere fra Irland, men det er ikke lenger gjennomgående akseptert. Arkeologen Ewan Campbell hevder at det er ingen arkeologiske bevis for en innvandring eller invasjon, og mener at sterke forbindelser via sjøveien har bidratt til en før-eksisterende gælisk kultur på begge sider av North Channel (skotsk gælisk og irsk Sruth na Maoile) mellom Irland og Skottland. Det antyder at språk og kultur kan ha innflytelse uten at det har skjedd større forflytning av folk. Vanskeligheten med arkeologisk utgravning av bosted er at det forteller lite eller ingenting om hvilket språk de snakket ved bostedet.
Høruphav

Etymologi

Stedet omtales fra 1690 som Høruphaff. Første ledd kommer av sognenavnet Hørup, som i 1483 ble skrevet Hodorp, av høj (haug, gravhaug) og endelsen -torp som betyr utflytterby. Haf/hav betegner bukten mellom Kegnæs og resten av Als.

Geografi og klima

Byen ligger ca 18 meter over havet. Gjennomsnittstemperaturen er 8,2°C, med gjennomsnitt i august på 16,3°C som den varmeste måneden og 0,5°C i februar som den kaldeste måneden. Gjennomsnittlig nedbør 717 mm.

Historie

Havnen er delvis anlagt til militære formål, fra 1848 til 1918, på grunn av beliggenheten ved munningen av den 9 km lange bukten Hørup Hav. Under de danske soldatenes tilbaketog til Kegnæs under den Andre slesvigske krig i 1864 falt den siste danske soldaten i krigen den 29. juni 1864, da han alene stod i kamp med en fiendtlig avdeling i skogen Lambjerg Indtægt vest for byen. Minnesteinen i skogen, nær hovedveien, har inskripsjonen: «Her hviler Menig Nr. 350 af 10. Reg. 2. Komp. Ludvig Hansen født 1841 i Haderslev».
Søndag kveld den 11. mars 1883 kantret fergeprammen mellom Høruphav og Kegnæs utenfor Høruphav. Alle 10 om bord druknet eller frøs ihjel. De forulykkede etterlot 2 enker og 16 barn, hvorav 10 ble foreldreløse.
Hotel Baltic blev bygget i 1875. Hotellet har gjennom generasjoner vært eid av familien Willesen, inntil det i 1992 ble kjøpt av skipsreder Hans Michael Jebsen, som driver hotellet videre med forpaktere.
Den tyske Torpedostasjonen Hørup Klint fra 1. verdenskrig lå øst for Høruphav. Bygningene ble revet på 1970-tallet og erstattet av et boligområde.

Høruphav i dag

Høruphav har i dag vokst sammen med nabobyen Kirke Hørup, til ett byområde. Byen var tidligere et fiskevær, og har bevart mange av sine smale streder og små hus. Gamlebyen er nå omgitt av nyere eneboliger. Havnen, som tidligere var delvis militær, er nå småbåthavn med 330 båtplasser. 
Området Lambjerg Indtægt rett vest for Høruphav er på 98 hektar, hvorav 69 hektar er bøkeskog. Et annet naturområde er Trillen, som ligger syd for Lambjerg Indtægt. Trillen består av en lang sandtange og flere små «øyer», som omkranser den fuglerike sjøen Vælddam. Trillen er fredet som viltreservat.
Spolia opima

Spolia opima (latin for «det beste trofé») er betegnelsen på krigsbyttet, rustningen, våpnene, og andre effekter en romersk general hadde tatt fra en stridende general i en mann mot mann kamp. Selv om romerne tok all slags trofeer fra en slagmark, er spolia opima sett på som det mest ærefulle krigsbytte en kunne få.
I antikkens Roma skal det kun ha skjedd tre slike tilfeller der en general har fått spolia opima. Den første var av den mytologiske Romulus, tatt fra Acro; den andre av Aulus Cornelius Cossus, tatt fra Lar Tolumnius, konge av Veientes; den siste av Marcus Claudius Marcellus, tatt fra Viridomarus, konge av en keltisk stamme i Nord-Italia.
Uorganisk forbindelse

Uorganiske forbindelser er kjemiske forbindelser som ikke er organiske, dvs. at de fleste forbindelser som ikke inneholder karbon er uorganiske. De er av mineralsk og ikke biologisk opprinnelse. Over det siste århundret er skillet mellom uorganisk og organisk blitt mindre viktig primært fordi de fleste forbindelser i dag er syntetiske. Dessuten har de fleste moderne uorganiske forbindelser organiske ligander.
Enkelte karbonforbindelser har tradisjonelt vært regnet som uorganiske; for eksempel karbonmonoksid, karbondioksid, karbonater, cyanider, cyanater, karbider og thyocyanater. Enkelte stoffer som natrium, klorid og fosfat er essensielle for liv men regnes likevel som uorganiske. Det samme gjelder for kullsyre, nitrogen, karbondioksid, vann og oksygen. Bortsett fra disse stoffene regnes alle biokjemiske karbonforbindelser som organiske eller organometalliske.
Gjengangeren (vise)

«Gjengangeren» er en skillingsvise som skal ha sitt opphav fra Sørlandet, og skal være skrevet i Arendal rundt 1810, forteller Per Johan Skjærstad i boken «Gode gamle viser frem fra glemselen».
Casper (Wyoming)

Geografi

Casper ligger øst i Natrona County i Wyoming i USA. Byen ligger ved foten av Casper Mountain, den nordlige delen av Laramie Mountains, langs North Platte River. Byen har et areal på 39 89 km².
Tempelet i Uppsala

«Tempelet i Uppsala» var en antatt tempelbygning i Gamle Uppsala, som kan ha vært den svenske åsatroens sentralhelligdom. Kunnskap om tempelets eventuelle eksistens er basert på en passus hos Adam av Bremen, anno ca. 1076: Dette folket har et berømt tempel som kalles Uppsala, og som ligger nær Sigtuna..
Tempelet antas å ha blitt brent og revet rundt år 1087 på ordre av kong Inge Stenkilsson den eldre, som på samme tid drepte sin svoger Blot-Sven og derved lyktes med å slå ned den siste offentlige åsadyrkingen. I tillegg til at tempelet ble ødelagt skal offertret ha blitt hugget ned, og en kirke blitt bygget på tempeltuftene.
I henhold til usikre kongerekker skal Inge den eldre har vært den niende konge etter Olof Skötkonung, som var den første svenske konge som ble døpt.
Carl Larsson hadde dette tempelet som bakgrunn i sitt monumentalmaleri Midvinterblot, der han skildrer offeret av kong Domalde.
Kolestrand

Kolestrand er en gård i Lund kommune, Dalane i Rogaland. Gårdsnavnet skrives også Kolestrond, og har tidligere vært skrevet Kalvestrand. Stedet ligger i gamle Heskestad kommune, på grensen til Sokndal kommune.
Balderfeltet

Geologi

Reservoarbergarten i Balderfeltet, som tilhører Balderformasjonen, er ett av mange sandsteinslag som ble avsatt tidlig i tertiærtiden da områdene rundt Shetland ble hevet og Nordsjøbassenget sank inn.
På Shetlandsplattformen rant elvene på denne tiden fra vest mot øst, og de bygget store deltaer der de møtte havområdet mellom Norge og Storbritannia. Gjennom paleocen og eocen, en periode på mer enn 25 millioner år, ble det bygget flere deltaer.
Mye av sanden i elvene ble transportert forbi deltaet og videre ut på dypt vann med undersjøiske strømmer, og disse såkalte turbidittene danner tykke lag med leir, silt og sand.
Harpoon (spill)

Harpoon er et brettspill utviklet av Larry Bond og et videospill basert på brettspillet.  Det simulerer moderne sjøkrig, og legger stor vekt på realisme.
Hoaryrev

Beskrivelse

Hoaryreven er et småvokst, slankt og gråfarget hundedyr, med innslag av sølv/hvitt i hårtuppene. Halen er tilnærmet sort ytterst. Litt lysere under buken og mer rødlig bak på ørene og nedover de relativt lange bena. Hodet er relativt lite, øynene mørke og ørene forholdsvis lange, spisse og oppreiste. Den har gjerne også små innslag av rødbrunt i ansiktet, som har et relativt kort snuteparti. Tannsettet har dessuten relativt små tenner.
Arten blir omkring 58,5–64 cm lang o kroppslengde (snute til halerot), mens halen i tillegg utgjør cirka 25–36 cm. Vekten ligger normalt omkring 2,7–4 kg. Så langt man vet er det ikke påvist kjønnsdimorfisme for hoaryrev, men blant andre medlemmer i denne gruppen blir tispen i snitt cirka fem prosent mindre enn hannen. Man antar derfor at dette også kan gjøre seg gjeldene for denne arten.

Habitat

Arten regnes som endemisk for Brasil, der den er mest vanlig i regionene Minas Gerais og Mato Grosso (inkludert i Pantanal, verdens største våtmark), som begge utgjør en del av den viktige og biologisk mangfoldige cerradoen (ei tropisk savanne). Arten er ifølge IUCNs rødliste livskraftig, men man vet svært lite om hvor stor populasjonen er. Det man vet er, at cerradoen årlig i snitt taper cirka tre prosent av sitt areale til landbruksformål (beitedyr og produksjon av soyabønner). Imidlertid ser det ut som om hoaryreven klarer å tilpasse seg disse nye omstendighetene.
Arten er mest vanlig i det sentrale høylandet av Brasil, der den foretrekker gressland og tropisk savanne med høyt gress ispedd små skoger, såvel som fjellformasjoner med åpent skoglandskap og krattskog. Habitatet strekker seg også gjennom mer åpent terreng i det øst-sentrale Brasil.

Atferd

Hoaryrever er vanligvis svært sky, men forsvarer avkommet sitt. Den er trolig territorial, som sine nærmeste slektninger, og regnes som døgnaktiv, men er mest aktive om natten. Aktiviteten begynner som regel etter solnedgang.
Arten er monogam. Paringstiden tar til tidlig på høsten. Tispen går drektig i cirka 50 dager, hvoretter hun føder et kull på 2–4 valper, som regel tidlig i september. Fødselen foregår i et hi, ofte etter en armadillo. Trolig deltar hannen i stellet av valpene, men dette er dessverre ikke særlig godt dokumentert. Hunnen dier avkommet i cirka fire måneder, hvoretter de avvennes. Valpene blir imidlertid hos mora til de er omkring seks måneder gamle.
Hoaryreven er altetende (omnivor), men den ser ut til å ha spesialisert seg på termitter (spesielt Syntermes og Cornitermes), som i snitt finnes i 89,5% av ekskrementene. De spiser termitter året rundt, men kosten består også av gnagere, gresshopper, biller (spesielt tordivler) og frukt. Termitter og små pattedyr utgjør hovedføden i den tørre sesongen, mens frukt og grønt er mest betydningsfullt i regntiden.

Annet

Valpesyke (CVD) er et vanlig og ofte svært alvorlig sykdomsfenomen blant hundedyr, men for hoaryrev ble det første naturlige tilfellet beskrevet først i 2010. Man har også funnet ut, at hoaryrev kan fungere som et reservoar for Rhabdovirus (Lyssavirus), et RNA-virus som forårsaker rabies.
Norges største playaz

Norges største playaz er et musikkalbum med Oral Bee og Big Ice, utgitt den 7. januar 2013.
Kallixeinos fra Rhodos

Kallixeinos fra Rhodos (gresk: Καλλίξεινος ὁ Ῥόδιος) var en hellenistisk forfatter og historiker fra Rhodos på 200-tallet f.Kr.
Kallixeinos bodde i Alexandria og var knyttet til ptolemeerdynastiets hoff i Egypt. Han var en samtidig med kong Ptolemaios II Filadelfos (309–246 f.Kr.). Han skrev flere, men kun to verker som kjent. Disse har siden har gått tapt, men er sitert av andre forfattere, blant annet Athenaios fra Naukratis, med beskrivelser og skildringer av livet og aktuelle hendelser i Alexandria.
Peri Alexandreias besto av minst fire bøker (eller skriftruller) og ble benyttet i stor grad av Athenaios i hans Deipnpsfistai . Dette verket inneholdt en redegjørelse av store skipet til Ptolemaios IV Filopator, Tessarakonteres.
Det andre kjente verket er tittelen ikke kjent, men det synes å ha vært en katalog av malere og skulptører (zografonte kai andriantopoion anagrafe), som poeten Sopatros i hans tolvte bok av Eclogae (Eclogues) hadde gitt en sammendrag eller utdrag fra.
Flemingska palatset

Flemingska palatset eller Flemings palats er en bygning i Aeolus-kvartalet på Slottsbacken 8 i Gamla stan i Stockholm.

Historikk

Bygningen er oppført på 1650-tallet for riksrådet Erik Fleming, trolig etter tegninger av Nicodemus Tessin d.e, en annen kilde angir Jean de la Vallée som arkitekt. Bygningen ble ombygd i 1783 samt i 1863. Bygningen er oppført av tegl i tre etasjer og en attikaetasje. Fasadene er pusset og er utformet med rustikamur i sokkeletasjen og en kraftfull inndeling med pilastre som strekker seg mellom andre og tredje etasje. Pussen er i gul farge og sokkeletasjen er i lys rødbrun. 
Taket er kobberkledd og valmet med to runde arker mot Slottsbacken, takfoten er utsmykket med et kraftig tannsnitt. Vindusomrammingen fikk sin nåværende utforming i forbindelse med ombyggingen i 1863, som ble utført på oppdrag av grosserer Frans Theodor Berlings.
Nabohuset med adresse Skeppsbron 2, ble oppført mellom 1868 og 1870 for Kungl. Telegrafverket (siden Televerket) og inneholdt Telegrafstyrelsen og Stockholms telegrafstation. I 1891 overtok Telegrafverkets pensionsanstalt Flemingska palatset og i 1907 ble bygningen overtatt av Kungl. Telegrafverket for Stockholms centraltelegrafstation. Begge bygningene ble bygget om og gjennomgripende restaurert i årene 1957–1959 av Kungl. Telestyrelsen etter tegninger av Ivar Tengbom. Innvendig er trappehuset og to rom med innredning i gustaviansk stil fra 1780-tallet bevart. I 1992 ble palasset erklært som byggnadsminne. Virksomheten i huset (2017) er et arbeidsfellesskap, et såkalt co-working space, The Castle, Slottsbacken 8.
Dana Bash

Tidlig liv

Bash ble født i Montvale i New Jersey, som datter av Frances (født Weinman) og Stu Schwartz. Hennes far er sjefsprodusent for ABC News med fokus på Good Morning America. Hennes familie er jødisk, og hennes mor er forfatter og pedagog i jødiske studier. Hun har en bror, David Schwartz, som er en New York-basert videoprodusent.

Personlige liv

Bash har vært gift to ganger. I 1998 giftet hun seg med Jeremy Bash; de ble skilt i 2007. I mai 2008 giftet Bash seg med CNN-korrespondent John King, som konverterte til jødedommen før bryllupet. Bash og King har en sønn, Jonas Frank King, født i juni 2011. I mars 2012 ble det kjent at Bash og King var separert.

Priser og utmerkelser

I mars 2014 ble Bash kåret av Elle, sammen med andre, i Italias ambassade i USA i den årlige «Women in Washington Power List».